হত্যা! তবুও আপোষ | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
হত্যা! তবুও আপোষ
প্রকাশকাল- ১৯:৩২,মে ১৭, ২০১৭,রাজশাহী বিভাগ বিভাগে
ভাঙ্গুড়া (পাবনা) প্রতিনিধিঃ
মেয়েটির নাম রেশমা। সিরাজগঞ্জ জেলার উল্লাপাড়া উপজেলার মোহনপুর ইউনিয়নের গোড়াইগাতী গ্রামের একটি দরিদ্র পরিবারের সন্তান। প্রচন্ড অর্থ কষ্টে জর্জরিত বাবা রেজাউল করিম তার একমাত্র কন্যাকে পঞ্চম শ্রেণি পর্যন্ত পড়ালেখা করিয়ে পাবনার ভাঙ্গুড়া উপজেলার সারুটিয়া গ্রামে মামা রমজান আলীর বাড়িতে পাঠিয়ে দেন। মামা রমজান আলী অনিচ্ছা সত্বেও বোনের চাপাচাপির কারণে ভাগ্নিকে বাড়িতে রেখে পড়ালেখা করাতে বাধ্য হয়। পরিবারের অন্যান্য আত্মীয়স্বজনের সহযোগিতায় রেশমা ভাঙ্গুড়া জরিনা রহিম বালিকা উচ্চ বিদ্যালয়ে ষষ্ট শ্রেণিতে ভর্তি হয়ে সেখান থেকে এস এস সি পাশ করে। অসহায় এ মেয়েটি স্কুল জীবন শেষ করে কলেজ জীবনে পা রাখে। ভাঙ্গুড়া মহিলা ডিগ্রী কলেজ থেকে সে এইচ এস সি পাশ করে একই কলেজে বিএ ভর্তি হয়। বিএ দ্বিতীয় বর্ষে ভর্তি হবার পর থেকেই সে ভাঙ্গুড়া উপজেলার চরভাঙ্গুড়া গ্রামের বাবু মিয়ার বখাটে ছেলে ভটভটি গাড়ি চালক নান্নু মিয়ার কুনজরে পড়ে। কলেজে যাওয়া-আসার পথে বখাটে নান্নু প্রায়ই তাকে প্রেমের প্রস্তাব দিত এবং বিভিন্নভাবে উত্যাক্ত করত। উত্যাক্তের বিষয়টি রেশমা তার পরিবারকে একাধিকবার জানিয়েছিল। কিন্তু পরিবারের সদস্যরা বিষয়টি তেমন গুরুত্ব দেননি। এরপর বখাটে নান্নু প্রায়ই ভটভটি গাড়ি নিয়ে রেশমার কলেজে যাবার পথে দাড়িয়ে থাকতো এবং সুযোগ পেলেই রেশমাকে গালিগালাজ করতো। প্রতিদিনের মতো রেশমা সেদিন ৯ মার্চ বৃহস্পতিবার সকালে কলেজের নবীনবরন অনুষ্ঠানে যোগদানের জন্য সেজেগুঁজে (ভাঙ্গুড়া-ঈশ্বরদী) রেল লাইনের উপর দিয়ে হেঁটে যাচ্ছিল। এসময় বখাটে নান্নু রেশমার বাড়ি থেকে দু’শ গজ দুরে ভটভটি গাড়ি নিয়ে রেল লাইনের পাশে সারুটিয়া রাস্তায় দাড়িয়ে ছিল। পাশ দিয়ে যাওয়ার সময় নান্নু রেশমাকে ডাকলে সে সাড়া না দিয়ে হেঁটে চলে যায়। এতে নান্নু ক্ষিপ্ত হয়ে ভটভটি গাড়ি রেল লাইনের উপরে তুলে দিয়ে রেশমাকে পেছন থেকে প্রচন্ড জোরে ধাক্কা দিয়ে ফেলে দেয়। এসময় রেশমার চিৎকারে আশেপাশের লোকজন এগিয়ে আসলে নান্নু ভটভটি গাড়ি রেখে পালিয়ে যায়। স্থানীয়রা গুরুতর আহত অবস্থায় রেশমাকে উদ্ধার করে প্রথমে ভাঙ্গুড়া উপজেলা স্বাস্থ্য কমপ্লেক্সে ভর্তি করে। সেখানে রেশমার অবস্থার আরো অবনতি ঘটলে তাকে রাজশাহী মেডিকেল কলেজ হাসপাতালে পাঠানো হয়। এ ঘটনায় জড়িত ঘাতক নান্নুর বিরুদ্ধে পুলিশ আইনগত কোন ব্যবস্থা না নেয়ায় ঘটনার তিন দিন পর কলেজ কর্তৃপক্ষ ও শিক্ষার্থীরা ঘাতকের বিচারের দাবীতে ১১ মার্চ শনিবার ভাঙ্গুড়া বাজারে মানববন্ধন ও বিভিন্ন কর্মসূচি পালন করে। এতে বাধ্য হয়ে ভাঙ্গুড়া থানা পুলিশ ১২ মার্চ নান্নুকে আসামী করে সড়ক দুর্ঘটনা হিসাবে একটি মামলা রুজু করে। দীর্ঘ ২১ দিন চিকিৎসার পরে রেশমার জ্ঞান ফিরে আসলেও শারিরীক অবস্থার তেমন উন্নতি না হওয়ায় চিন্তিত হয়ে পরে পরিবার। এরপর কলেজ কর্তৃপক্ষ ও দাতা ব্যক্তিদের আর্থিক সহযোগিতায় দেড় মাস চিকিৎসা চালায় রেশমার পরিবার। দেড় মাস চিকিৎসার পরে রেশমার শারিরীক অবস্থার কিছুটা উন্নতি হয়। তখনই রেশমা পরিবারের কাছে ঘাতক নান্নুর ঘটানো লোমহর্ষক ঘটনার বর্ণনা দেন। কিন্তু এরই মধ্যে স্থানীয় প্রভাবশালী ব্যাক্তিদের মধ্যস্থতায় পরিবারের অন্য সদস্যদের অনিচ্ছা সত্বেও রেশমার মামা রমজান আলী সত্তর হাজার টাকা নিয়ে ঘাতক পক্ষের সাথে আপোষ হয়। আর পলাতক নান্নু কোর্ট থেকে জামিন নিয়ে এলাকায় ফিরে আসে। ধামাচাপা পড়ে যায় ঘাতক নান্নুর বিচারের সকল প্রক্রিয়া। ইতিমধ্যে হাসপাতালে রেশমার শারিরীক অবস্থার সামান্য উন্নতি হলে খরচের ব্যায়ভারের কথা চিন্তা করে তাকে এপ্রিল মাসের শেষের দিকে রাজশাহী হাসপাতাল থেকে ভাঙ্গুড়া মামার বাড়িতে নিয়ে আসা হয়। হঠাৎ করেই অসুস্থ রেশমা ১৩ মে শনিবার সন্ধ্যায় পৃথিবীর মায়া ত্যাগ করে চির বিদায় নেন। রবিবার রেশমার দাফন শেষে পরিবারের সকলে হত্যার বিচারের জন্য নড়েচড়ে বসেন। কিন্তু আবারো একটি মহলের চাপে তারা থেমে যেতে বাধ্য হয়। শুরু হয় আপোষের জন্য নতুন করে দেন দরবার। অতি গোপনে দু-তিন ধরে দফায় দফায় বৈঠক করে অবশেষে উভয় পক্ষের মধ্যে পুনরায় আপোষ হয়। আপোষের ফলে পুলিশও তাদের হাত গুটিয়ে নেয়। বুধবার এ বিষয়ে রেশমার মামা রমজান আলী আপোষের বিষয়টি স্বীকার করলেও অর্থ নেওয়ার বিষয়টি অস্বীকার করেন। নামপ্রকাশে অনিচ্ছুক রেশমার এক আত্মীয় জানান, রেশমার লোভী মামা রমজান আলী লাশ নিয়ে ব্যবসা করেছেন। আমরা এ ঘটনার বিচার চাই। ভাঙ্গুড়া মহিলা ডিগ্রী কলেজের অধ্যক্ষ আব্দুল জলিল ঘাতক নান্নুর উপযুক্ত শাস্তির দাবী জানিয়ে বলেন যে, তার ছাত্রী হত্যার বিচার পাওয়া নিয়ে তারা শংকিত। মামলার তদন্ত কর্মকর্তা এস আই একরামুল হক জানান, দুর্ঘটনার শিকার কলেজ ছাত্রীর মৃত্যু হওয়ায় মামলার ধারা পরিবর্তন করে তদন্ত কাজ চালানো হবে। মামলার অগ্রগতি সম্পর্কে ভাঙ্গুড়া থানার ওসি নজরুল ইসলাম জুয়েল বলেন, আপোষের বিষয়টি নিয়ে আমাদের কিছু যায় আসেনা। মামলা আইনের গতিতেই চলবে।
Comments Off on হত্যা! তবুও আপোষ
← মদনের কান্ড
আতাইকুলায় আপগ্রেড পল্লীসমাজ ঘোষণা অনুষ্ঠিত →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০